# โมเดิร์นด็อก
โมเดิร์นด็อก  เป็นนักดนตรีกลุ่มแนวออลเทอร์นาทิฟร็อกของไทยซึ่งเป็นวงดนตรีแรกในค่ายเพลงเบเกอรี่มิวสิค และเป็นหนึ่งในนักดนตรีกลุ่มแรก ๆ ที่จุดประกายดนตรีทางเลือก (ออลเทอร์นาทิฟ) ซึ่งต่อมาแนวเพลงดังกล่าวได้รับความนิยมในประเทศไทย อย่างมากในปี พ.ศ. 2537

 ประวัติ
โมเดิร์นด็อกเริ่มต้นจากการเป็นวงดนตรีนิสิตจากจุฬาลงกรณ์มหาวิทยาลัย ที่ชนะการประกวดจากเวทีโค้กมิวสิกอวอร์ด ประจำปี พ.ศ. 2535 โดยได้อันดับหนึ่ง มีวงดนตรีที่ได้รองอันดับคือ สไมล์บัฟฟาโล่ จากนั้นได้ออกอัลบัมชุดแรก โมเดิร์นด็อก ในปี พ.ศ. 2537 สังกัดค่ายเบเกอรี่มิวสิค โดยมีกมล สุโกศล แคลปป์ (สุกี้) เป็นผู้อำนวยการผลิต ด้วยแนวดนตรีแบบฟังก์ โซล มอเดิร์นร็อก และกรันจ์ที่ผสมผสานกันลงตัว มีเพลงดังอย่าง "มานี" "บางสิ่ง" "บุษบา" "หมดเวลา" แต่เพลงที่ประสบความสำเร็จอย่างมากในอัลบั้มชุดนี้เป็นเพลง "ก่อน" ซึ่งต่อมาเพลงนี้ได้กลายเป็นเพลงประจำวงโมเดิร์นด็อก และอัลบัมดังกล่าวจึงประสบความสำเร็จมาก และได้จุดประกายดนตรีทางเลือกแก่วงการดนตรีเมืองไทยนับแต่นั้น"โมเดิร์นด็อก" ไอคอนแห่งยุคอัลเทอร์ฯ

ในปี พ.ศ. 2540 ได้ออกอัลบั้มชุดที่ 2 คาเฟ่ มีเพลงดังอย่าง "รูปไม่หล่อ" และ "ติ๋ม" ต่อมาอีกสี่ปี ได้ออกอัลบั้มชุดที่ 3 Love Me Love My Life มีเพลงดังอย่าง "สิ่งที่ไม่เคยบอก" "เวตาล" ในปี พ.ศ. 2547 ได้ออกอัลบั้มชุดที่ 4 แดดส่อง มีเพลงดังอย่าง "ตาสว่าง" อีกสี่ปีต่อมาได้ออกอัลบั้มชุดที่ 5 ทิงนองนอย

หลังจากอัลบัมที่ 5 ทิงนองนอย วางจำหน่ายไปมากกว่า 5 ปี โมเดิร์นด็อกได้ปล่อยซิงเกิลแรก "โอน้อยออก" จากอัลบั้มชุดที่ 6 โดยออกเผยแพร่เมื่อวันที่ 4 พฤศจิกายน พ.ศ. 2556 ทางช่องยูทูบของวงโมเดิร์นด็อกเอง โดยได้ภู่กัน สันสุริยะ (ใหม่ อพาร์ตเมนต์คุณป้า) ร่วมบันทึกเสียงเบสในเพลงนี้ด้วยโมเดิร์นด็อก เตรียมปล่อยเพลงใหม่ 4 พ.ย. นี้ เว็บไซต์เอ็มไทยInterview: พูดคุยภาษาศิลปะในมุมมองของ “ยุรี เกนสาคู” ศิลปินร่วมสมัยคนสำคัญของเมืองไทยในยุคปัจจุบันโมเดิร์นด็อกบุกปากคลองตลาด ชวนแม่ค้าออกมาเต้น อัลบั้มชุดที่ 6 นี้ยังมีโปรดิวเซอร์ชาวสก็อตอย่าง Tony Doogan มาร่วมงานอีกด้วย ซึ่งเคยร่วมงานกับวง Mogwai วง โพสต์ร็อค จากสก็อตแลนด์ และวง อินดี้ร็อก Belle And Sebastain“Moderndog” กับ Single ใหม่ของพวกเขาที่มีชื่อเพลงติดหูว่า “โอน้อยออก (O-Noi-Oog)” โดยอัลบั้มชุดที่หกนี้ได้อัดกันที่สตูดิโอทาร์บอกซ์ โรด เมืองบัฟฟาโล รัฐนิวยอร์ก สหรัฐอเมริกา สตูดิโอบ้านไม้กลางป่า โอน้อยออก เพลงใหม่ของ ModernDog ออกมาให้ฟังกันแล้ว เว็บไซต์นิตยสารมิวสิคเอ็กซ์เพรส 

หลังจากนั้นทางวงได้ปล่อยซิงเกิ้ลที่สอง สกาล่า เมื่อวันที่ 5 ธันวาคม พ.ศ. 2556 จากอัลบั้มชุดที่หกของวง โมเดิร์นด็อก ในสังกัด บริษัท โมเดิร์นด็อก จำกัด ออกเผยแผร่ทางช่องยูทูบ ของวงโมเดิร์นด็อก เมื่อวันที่ 4 ธันวาคม พ.ศ. 2556 ภายในเอ็มวีมิวสิค สกาล่า มีศิลปินนักร้องจำนวนมากคับคั่งมาร่วมร้องเพลง อาทิ ชลาทิศ ตันติวุฒิ , อภิวัชร์ เอื้อถาวรสุข , สุวีระ บุญรอด , อารักษ์ อมรศุภศิริ ,  หรินทร์ สุธรรมจรัส , สมพล รุ่งพาณิชย์ , ณัฐวุฒิ ศรีหมอก , รัดเกล้า อามระดิษ , สิงโต นำโชค , อาทิวราห์ คงมาลัย , มาเรียม บีไฟว์ , (แน็ป เรโทรสเปกต์) , ตุลย์ (อพาร์ตเมนต์คุณป้า) , เมื่อย (สครับบ์) เป๊ก ซีล (วงดนตรี) , ตรัย ภูมิรัตน , ปิยะ ศาสตรวาหา , กษิดิศ สำเนียง , วิน สควีซ แอนิมอล โดยเป็นเอ็มวีที่ทางวงผลิตเองทุกขั้นตอน โดยมีโป้ง - ปวิณ สุวรรณชีพ มือกลองของวง เป็นผู้ควบคุมการดูแลเอ็มวีดังกล่าว'โมเดิร์นด็อก'ฉลอง20ปีในเอ็มวี'สกาล่า'‘โมเดิร์นด็อก’ ชวนฟัง "สกาล่า" ร่าเริงสุขสำราญสกาล่า : โมเดิร์นด็อก ทางสมาชิกของวงกล่าวถึงสาเหตุที่เลือกใช้โรงภาพยนตร์สกาล่า เป็นเพลง เนื่องมาจากโรงหนังดังกล่าวมีความคลาสสิคที่ถึงแม้จะผ่านมาหลายยุคสมัยแต่ก็ยังดึงดูดความน่าสนใจและอยู่ในใจคนเสมอ ซึ่งเนื้อหาเพลงก็คือการชวนคนไปดูหนัง และออกมาร่วมสังสรรค์ร่วมกัน ออกมาเริงร่าสนุกสนาน"Moderndog" ชวนฟังเพลงใหม่ลำดับที่ 2 "สกาล่า" เชิญแฟนๆ เริงร่าสุขสำราญ

และทางวงปล่อยซิงเกิ้ลที่สาม ทบทวน จากอัลบั้มชุดที่หกของวง  เมื่อวันที่ 22 เมษายน พ.ศ. 2557 เป็นเพลงแนวให้กำลังใจ โดยป็อด นักร้องนำ อธิบายเกี่ยวกับเพลงนี้ว่า "ตัวเราเองก็รุมเร้าเจอปัญหาต่างๆ คนเราเองก็มีปัญหาต่างกันไป ไม่มีใครหนีมันได้ ดังนั้นเราเองก็ให้กำลังใจ ลุกขี้นสู้ขึ้นมา แล้วเดินต่อไป อย่าหมดหวัง ชีวิตมันยังมีสิ่งดีๆอยู่ข้างๆเสมอ ถึงแม้ในวันที่เราไม่เหลือใครเลย แค่มองไปยังท้องฟ้า เราก็จะได้เห็นเส้นขอบฟ้าอยู่เคียงข้างนะ ... พวกเราตั้งใจทำเพลงนี้ออกมาเพื่อสร้างกำลังใจให้กับทุกคนครับ"โมเดิร์นด็อก ส่งเพลง ทบทวน งานตกผลึกความคิดสร้างกำลังใจ...

โมเดิร์นด็อกปล่อยเพลงซิงเกิ้ลที่สี่ Cloud จากอัลบั้มชุดที่หกของวง เมื่อวันที่ 9 กันยายน พ.ศ. 2557 ซึ่งซิงเกิ้ลดังกล่าวเป็นการเฉลิมครบรอบ 20 ปี ของทางวงMODERNDOG ฉลอง 20 ปีของวง ปล่อยซิงเกิลใหม่ล่าสุด "คราว...CLOUD"

หลังจากนั้นต้นเดือนมีนาคม พ.ศ. 2558 ทางวงก็ได้ปล่อยซิงเกิ้ลที่สาม Cheer เมื่อ วันที่ 1 มีนาคม พ.ศ. 2558)พวกพี่เค้ามาล๊าววส์! Moderndog ปล่อยเอ็มวีเพลงใหม่ ‘เชียร์’ โดยเอ็มวี สมาชิกทั้งสาม ป็อด - ธนชัย อุชชิน โป้ง - ปวิณ สุวรรณชีพ และ เม - เมธี น้อยจิน ร่วมเต้นแอโรบิคกับพ่อค้าแม่ค้าชาวปกครอง ที่กลางตลาดยอดพิมาน ปากคลองตลาด‘โมเดิร์นด็อก’ บุกปากคลองตลาด ชวนแม่ค้าเต้นแอโรบิกถ่ายเอ็มวี | เดลินิวส์ ทางด้านเอ็มวีได้ คงเดช จาตุรันต์รัศมี นักร้องนำวง สี่เต่าเธอ นักแต่งเพลงและนักเขียนบบทชาวไทย มาควบคุมดูแลการผลิต

9 กันยายน พ.ศ. 2558 โมเดิร์นด็อก ได้ปล่อยซิงเกิ้ล วันนี้เมื่อปีก่อน (Today, Last Year) เป็นซิงเกิ้ลลำดับที่ 6 ก่อนจะออกอัลบั้มในปี 2559 พร้อมคอนเสิร์ตใหญ่ฉลองครบรอบ 22 ปี “โมเดิร์นด็อก” แนะนำเพลงใหม่ “วันนี้เมื่อปีก่อน”

 สมาชิก 
สมาชิกปัจจุบันมี 3 คน ประกอบด้วย
 ธนชัย อุชชิน (ป๊อด) ร้องนำ, กีตาร์
 เมธี น้อยจินดา (เมธี) กีตาร์
 ปวิณ สุวรรณชีพ (โป้ง) กลอง

อดีตมือเบส สมอัตถ์ บุณยะรัตเวช (บ๊อบ) มีผลงานร่วมกับวงสองชุด คือชุดแรก Moderndog - เสริมสุขภาพ  และชุด Love Me Love My Life นอกจากนี้ ณฐพล ศรีจอมขวัญ (ก้อ กรู๊ฟไรเดอร์ส) และต่อยศ จงแจ่ม (ป๊อก ซีล) ก็เคยเป็นมือเบสสมทบในช่วงที่โมเดิร์นด็อกแสดงคอนเสิร์ต

สราวุธ เลิศปัญญานุช (แน่น) นักดนตรีและนักแต่งเพลงของเอ็กแซ็กท์และซีเนริโอ เคยเป็นสมาชิกวงในตำแหน่งคีย์บอร์ด เมื่อครั้งร่วมแข่งขันโค้กมิวสิกอวอร์ด ประจำปี พ.ศ. 2535 แต่ไม่ได้ร่วมบันทึกเสียงอัลบัมแรก

 ผลงาน 
 อัลบัม 
โมเดิร์นด็อก (9 สิงหาคม พ.ศ. 2537)
คาเฟ่ (2 กุมภาพันธ์ พ.ศ. 2540)
เลิฟมีเลิฟมายไลฟ์ (26 กรกฎาคม พ.ศ. 2544)
แดดส่อง (27 พฤศจิกายน พ.ศ. 2547)
ทิงนองนอย (9 กันยายน พ.ศ. 2551)
 ป๊อด/โป้ง/เมธี (9 สิงหาคม พ.ศ. 2559)

อีพีและซิงเกิล
...ก่อน (19 พฤศจิกายน พ.ศ. 2537) 
รูปไม่หล่อ (1 เมษายน พ.ศ. 2540) 
เวตาล (1 กันยายน พ.ศ. 2544) 
สิ่งที่ไม่เคยบอก (11 พฤศจิกายน พ.ศ. 2544) 
Animal (2 เมษายน พ.ศ. 2545)
ฉันยังคงหายใจ (พ.ศ. 2551) 
5.3.15 (พ.ศ. 2552) 
โอน้อยออก (4 พฤศจิกายน พ.ศ. 2556)
สกาล่า (5 ธันวาคม พ.ศ. 2556) 
ทบทวน (22 เมษายน พ.ศ. 2557) 
Cloud (9 กันยายน พ.ศ. 2557) (เป็นซิงเกิลฉลองครบรอบ 20 ปีโมเดิร์นด็อก)
Cheer (1 มีนาคม พ.ศ. 2558)
วันนี้เมื่อปีก่อน (Today, Last Year) (9 กันยายน พ.ศ. 2558)
ดอกไม้บาน (Bloom) (14 กุมภาพันธ์ พ.ศ. 2560)
 บันทึกการแสดงสด 
The Very Common of Moderndog (28 มีนาคม พ.ศ. 2545)
Wake Up At Ten (28 ตุลาคม พ.ศ. 2548)
 ผลงานพิเศษ 
 ร้องกันอีกครั้ง (ร่วมร้องกับ แทททูคัลเลอร์)

 คอนเสิร์ต 
 Dog on Stage World Tour - 15 ธันวาคม พ.ศ. 2537 ณ เอ็มบีเคฮอลล์
 Buffet Concert - 1 พฤศจิกายน พ.ศ. 2540 ณ เอ็มบีเคฮอลล์
 1-2-Call Freedom Concert Presents Moderndog: Love Me Love My Life - 29 ธันวาคม พ.ศ. 2544 ณ ลานกลางแจ้ง ศูนย์วัฒนธรรมแห่งประเทศไทยคอนเสิร์ตเปิดอัลบั้มโมเดิร์นด็อก ส่งท้ายปีเก่าต้อนรับปีใหม่1-2-Call Freedom Concert Presents Moderndog
 The Very Common of Moderndog - 19-22 ธันวาคม พ.ศ. 2545 ณ หอประชุมใหญ่ มหาวิทยาลัยธรรมศาสตร์ ท่าพระจันทร์
 ตาสว่าง WAKE UP AT TEN - 21 พฤษภาคม พ.ศ. 2548 ณ อินดอร์ สเตเดียม หัวหมาก
 Lee Presents ModernDog Private Performance - 9 มิถุนายน พ.ศ. 2552 ณ ลานกลางแจ้ง ศูนย์วัฒนธรรมแห่งประเทศไทย (เป็นคอนเสิร์ตก่อนที่โมเดิร์นด็อกจะบินไปแสดงในต่างประเทศในวันถัดมา) moderndog ขอมันส์ครั้งสุดท้ายก่อนไป
 โมเดิร์นด็อก ยูเอสเอ เวิร์ลทัวร์ 2009 การแสดงใน 6 หัวเมืองของสหรัฐอเมริกา ได้แก่ แซนแฟรนซิสโก, ลาสเวกัส, ลอสแอนเจลิส, ชิคาโก, วอชิงตัน ดี.ซี. และนครนิวยอร์ก ซึ่งได้รับกระแสตอบรับที่ดีจากคนไทยในสหรัฐโมเดิร์นด็อก ฟีตแบค ยูเอสเอ เวิร์ลทัวร์ ได้ใจเกินร้อย
 5-3-15 (ห้า-สาม-สิบห้า) - 2-3 ตุลาคม 2552 ณ อินดอร์ สเตเดียม หัวหมาก (คอนเสิร์ตร่วมกับสปอร์ต แอนด์ เอ็นเตอร์เทนเม้นท์ โดยเลข 5 คือจำนวนอัลบัมทั้งหมดที่ผ่านมา เลข 3 คือสมาชิกภายในวง เมื่อคูณกันจึงจะได้ 15 ปี)เฉลยปริศนา 5-3-15 คอนเสิร์ตฉลอง 15 ปี โมเดิร์นด็อก
 Lipoviton-D Presents Moderndog 22 - 18 มีนาคม พ.ศ. 2560 ณ อิมแพ็ค อารีน่า เมืองทองธานี (คอนเสิร์ตฉลอง 22 ปี ของวง โดยร่วมกับบีอีซี-เทโร เอ็นเตอร์เทนเม้นท์ เดิมกำหนดจัดในวันที่ 15 ตุลาคม พ.ศ. 2559)
โมเดิร์นด็อก” ปลุกความเป็นอัลเทอร์เนทีฟกลับมาอีกครั้ง
ใน กรุงเทพธุรกิจ 20 มีนาคม 2560 สืบค้นเมื่อ 2-2-2018
22 ปี "โมเดิร์นด็อก" ดนตรีคือสิ่งที่เติมเต็มในชีวิตให้ชัดเจนขึ้นเรื่อยๆ
 คอนเสิร์ตรับเชิญ 
  คอนเสิร์ต STAMP GREAN DAY LIVE CONCERT ร่วมขับร้องเพลงตาสว่างกับอภิวัชร์ เอื้อถาวรสุข (16 มีนาคม 2556) Stamp เกรียน Day คอนเสริ์ต
  คอนเสิร์ตเกิดมาเพื่อเพลง 77 ปี สุเทพ วงศ์กำแหง (25 มิถุนายน 2554) คอนเสิร์ตเกิดมาเพื่อเพลง 77 ปี สุเทพ วงศ์กำแหง
 คอนเสิร์ต Thailand Happiness Street Festival (25-26 กรกฎาคม 2557)โปเตโต้-โมเดิร์นด็อก-นำทีมงาน ThailandHappinessStreetFestival